Vinaphone—2018. O‘zbekiston Vyetnamni ham yuta olmadi va musobaqani g‘alabasiz yakunladi

Ravshan Haydarov boshchiligidagi olimpiya terma jamoasi Indoneziyadagi Osiyo o‘yinlariga tayyorgarlik ko‘rayotgani sabab Vyetnamdagi xalqaro musobaqaga Sunnatillo Abdurasulov boshchiligida O‘zbekiston olimpiya terma jamoasiga nomzod futbolchilar borgani haqida avvalroq xabar berilgandi.

Musobaqaning so‘nggi o‘yinida O‘zbekiston olimpiya terma jamoasi Vyetnam bilan 1-1 hisobidagi durang qayd etib, umumiy jadvalda 2 ochko bilan 3-o‘rinni egalladi.
1-tur o‘yinida Ummon olimpiya terma jamoasiga qarshi maydonga tushib, durang qayd etgan o‘zbekistonlik olimpiyachilar 2-o‘yinda Falastin olimpiya terma jamoasiga mag‘lub bo‘lgandi.